CELEX: C2005/205/15
Language: el
Date: 2005-08-20 00:00:00
Title: Υπόθεση C-242/05: Αίτηση για την έκδοση προδικαστικής αποφάσεως που υπέβαλε το Gerechtshof te 's-Hertogenbosch με απόφαση της 31ης Μαΐου 2005 στην υπόθεση G.M. van de Coevering κατά Hoofd van het District Douane Roermond van de rijksbelastingdienst

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/8
            
         Αίτηση για την έκδοση προδικαστικής αποφάσεως που υπέβαλε το Gerechtshof te 's-Hertogenbosch με απόφαση της 31ης Μαΐου 2005 στην υπόθεση G.M. van de Coevering κατά Hoofd van het District Douane Roermond van de rijksbelastingdienst
   (Υπόθεση C-242/05)
   (2005/C 205/15)
   Γλώσσα διαδικασίας: η ολλανδική
   Με απόφαση της 31ης Μαΐου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 3 Ιουνίου 2005, το Gerechtshof te 's-Hertogenbosch, στο πλαίσιο της διαφοράς μεταξύ G.M. van de Coevering και Hoofd van het District Douane Roermond van de rijksbelastingdienst, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Εμποδίζει το κοινοτικό δίκαιο, ειδικότερα η ελεύθερη παροχή υπηρεσιών κατά τα άρθρα 49 έως 55 της Συνθήκης ΕΚ, τις Κάτω Χώρες να εισπράττουν βάσει του άρθρου 1, παράγραφος 5, του Wet PBM από φυσικό πρόσωπο που κατοικεί στις Κάτω Χώρες — το οποίο μισθώνει εντός άλλου κράτους μέλους επιβατηγό αυτοκίνητο βάσει συμβάσεως μισθώσεως με τον εκμισθωτή, το δε επιβατηγό αυτοκίνητο δεν είναι ταξινομημένο στο τηρούμενο δυνάμει του Wegenverkeerswet [ΚΟΚ] 1994 μητρώο και ως προς το οποίο δεν έχει καταβληθεί βάσει του άρθρου 1, παράγραφος 2, του Wet PBM (1) ο φόρος επιβατηγών αυτοκινήτων και μοτοσυκλετών — φόρο επιβατηγών αυτοκινήτων και μοτοσυκλετών σε σχέση με την έναρξη χρησιμοποιήσεως με αυτό το επιβατηγό αυτοκίνητο του οδικού δικτύου στις Κάτω Χώρες κατά την έννοια του Wegenverkeerswet 1994, όπου εν προκειμένω οφείλεται το πλήρες ποσό του φόρου, ανεξαρτήτως του χρονικού διαστήματος της μισθώσεως και ανεξαρτήτως της διάρκειας χρησιμοποιήσεως του οδικού δικτύου στις Κάτω Χώρες, και όπου για το εν λόγω φυσικό πρόσωπο ούτε κατ' ελάχιστον υφίσταται δικαίωμα απαλλαγής ή δικαίωμα επιστροφής;
   
      (1)  Νόμος περί φορολογίας επιβατηγών αυτοκινήτων και μοτοσυκλετών του 1992.